หลังคลอดมีประจำเดือนมาแล้ว2เดือน แต่มีเพศสัมพันธ์กับแฟนตอนกลางเดือนกุมภาพันธ์ป้องกันตลอด ใส่ถุงยางตลอด เดือนมีนาทั้งเดือนประจำเดือนไม่มาเลยค่ะจนถึงวันนี้ อยากทราบว่าอาจเป็นภาวะประจำเดือนขาดหรือว่าเสี่ยงตั้งครรภ์คะ
สวัสดีครับ ถ้าหลังคลอดแล้ว ประจำเดือนมาปกติ ก็แสดงว่ารอบเดือนกลับมาปกติแล้วครับ แต่ถ้าใช้ถุงยางป้องกันตลอด เวลามีเพศสัมพันธ์ โดยที่ถุงยางไม่มีการรั่ว ก็ไม่น่าจะมีการตั้งครรภ์ได้นะครับ อย่างไรก็ดี ถ้าประจำเดือนมาช้า ก็ควรตรวจการตั้งครรภ์ดู เพื่อความแน่ใจครับหากตรวจไม่พบการตั้งครรภ์ แต่ประจำเดือนยังไม่มา ก็อาจจะมีสาเหตุอื่น อาทิเช่น รังไข่ทำงานผิดปกติ (เช่น ภาวะถุงน้ำในรังไข่หลายใบ) น้ำหนักลด ความเครียด ภาวะฮอร์โมนธัยรอยด์ต่ำ เป็นต้นครับ ซึ่งในกรณีนั้น ควรพบคุณนรีเวช เพื่อทำการตรวจยืนยันการวินิจฉัยต่อไปครับ